Title: Fakta og myter om børns udvikling
Description: Der er mange holdninger til, hvad der former børns psykologiske udvikling, og i en tid, hvor informationerne flyder frit og uimodsagt, kan det være noget nær umuligt at gennemskue, hvor megen substans der er i de enkelte påstande. 

I ”Fakta og myter om børns udvikling” anlægger forfatterne en videnskabelig og kritisk vinkel på store temaer i børns udvikling og konkluderer, hvilke der er belæg for, og hvilke der ikke har bundklang i virkeligheden. Bogen giver herudover en indføring i, hvordan man kan anvende en videnskabelig tankegang til at forholde sig kritisk og reflekteret til børns psykologiske udvikling, og derved understøtte praksis i det daglige arbejde med børn.

Toril Jensen og Trine Sonne er begge psykologer med ph.d. fra Psykologisk Institut, Aarhus Universitet. Toril og Trine forsker i børns udvikling og er aktive skribenter og foredragsholdere.
Subjects: Child development, Child psychology, Psychology